বালিকাঃ  আমার বিরহী প্রহর, আমার দিনাতিপাত  সে তো কিছু নয়, আমি না বড় হয়েছি    কণ্ঠঃ  একি বালিকা, কণ্ঠ এত বিষণœ কেন?    বালিকাঃ  রোদের গায়ে মরিচা পড়েছে  বিষণœতা অর্জন করেছে মেঘলা দিন।    প্রজাপতিঃ  না, না একি বলছ?    ফুলঃ  তাহলে আমাদের অনিষ্ট করবে কে?    পাখিঃ  আমি তো চঞ্চল, বসে থাকতে চাইনা এক ডালে  আমাকে এখন তবে উড়াবে কে?    কন্ঠঃ  অভিমান করেছ বালিকা?    বালিকাঃ  না, আমি না ঋৃতুমতি হয়েছি  প্রাতিষ্ঠানিক বাজারে যোগ্যতর পণ্য  দু বেণি ছেড়ে এখন করতে হবে এক বেণি  আর হয়তো কিছুটা দিন তারপরই খোপা।    কণ্ঠঃ  এটা তো চলমানতার ধারা  সবাই করেছে, করছে    ফুলঃ  আমরাও তো কলি থাকি না  ফুল হয়ে ঝরে যাই    পাখিঃ  ডানা গজালে বাসা ছেড়ে  বেড়িয়ে পড়ি নিজস্ব ঘরের খোঁজে    বালিকাঃ  আর আমাদের হতে হয় অন্তঃপুরবাসী    প্রজাপতিঃ  নিষ্ঠুরতা, এ বড় নিষ্ঠুরতা।    বালিকাঃ  এ নিষ্ঠুরতাই উত্তরকালে সঙ্গী হবে।    কণ্ঠঃ  একি বালিকা, এত উদাসী হয়ে  গুরুগম্ভির কথার জাল বুণছ।    বালিকাঃ  বয়েসের প্রাপ্তি কথায় ফুটিয়ে তুলছি    (অসমাপ্ত)